Alboraia rep la visita d'estudiants de Florida State University que han visitat l'exposició "Prietas las filas"
23 de febrer de 2022

Aquest matí el municipi alboraier ha rebut la visita d'estudiants de la seu a València de Florida State University, que han anat a visitar l'exposició sobre el franquisme "Prietas las filas".

Miguel Chavarría, alcalde d'Alboraia, els ha rebut i donat la benvinguda, junt a la regidora de Joventut, Zeudy Estal, el regidor de Cultura, Manuel Andreu, i el regidor d'Educació, Ismael Rubio. Aquesta visita ha servit per a acostar la història espanyola a l'estudiantat de Florida State University, i també perquè coneguen Alboraia i totes les seues particularitats.

L'Ajuntament d'Alboraia també ha volgut donar-lis a conéixer alguns dels productes típics del municipi, oferint-los una degustació d'orxata, fartons i suc de taronja. L'alumnat ha visitat l'exposició i s'ha interessat per l'adoctrinament i les característiques del règim franquista, coneixent més de prop aquesta realitat a través dels objectes de l'època. Esta exposició es pot visitar gratuïtament a la Casa de la Cultura José Peris Aragó fins al 4 de març.